Z A P I S N I K
31. sjednice Vijeća Mjesnog odbora „Petar Zrinski“ održane 15. prosinca 2023. godine u prostorijama Mjesnog odbora “Petar Zrinski“, Primorska 32, s početkom u 17,00 sati

NAZOČNI ČLANOVI VIJEĆA: Igor Javorović, Elizabeta Kobeščak, Krešimir Turkalj, Ivana Živčić, Tena Miličević, Luka Kerečin,  Lucija Kerečin
Predsjedava Ivana Živčić, predsjednica Vijeća.
Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 31. sjednicu Vijeća Mjesnog odbora.
Vijeće prihvaća tekst Zapisnika 30. sjednice Vijeća Mjesnog odbora „Petar Zrinski“ održane 17. studenog 2023. godine, bez izmjena.
Predsjednica predlaže da se dnevni red nadopuni s točkom:; Izmjena Plana komunalnih aktivnosti u 2024. godini.

Vijeće jednoglasno donosi: 
DNEVNI RED:

1. Financijski plan Mjesnog odbora „Petar Zrinski“ za 2024., donošenje
2. Stavljanje izvan snage Plana malih komunalnih akcija Mjesnog odbora „Petar Zrinski.“
  za 2024., donošenje zaključka
3. Plan malih komunalnih akcija Mjesnog odbora „Petar Zrinski“ za 2024., donošenje
4. Izvještaj s održanog sastanka s učenicima OŠ „Petar Zrinski“ koji pohađaju izvannastavnu aktivnost Zajednica aktivnih građana
5. Izmjena Plana komunalnih aktivnosti u 2024. godini, donošenje zaključka
6. Prijedlog građana o reorganizaciji križanja Jagićeva–Adžijina– Jukićeva, donošenje zaključka
7. Pitanja, prijedlozi i obavijesti


Ad. 1 Financijski plan Mjesnog odbora „Petar Zrinski“ za 2024.
Članovima vijeća je materijal dostavljen uz poziv za sjednicu.
Vijeće bez rasprave,  jednoglasno donosi;



FINANCIJSKI PLAN
Mjesnog Odbora ''Petar Zrinski''
za 2024.

Članak 1.
Financijski plan Mjesnog odbora ''Petar Zrinski'' za 2024. (dalje u tekstu: Plan) sastoji se od:

PRIHODA:									31.940,00 €
RASHODA:									31.940,00 €

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	31.940,00

	6711
	PRIHODI ZA FINANCIRANJE RASHODA POSLOVANJA
	31.940,00

	
B) RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	31.940,00

	Izvor 1.1. OPĆI PRIHODI I PRIMICI
	15.940,00

	3291
	NAKNADE ČLANOVIMA VIJEĆA MJESNOG ODBORA
	11.940,00

	3299
	OSTALI NESPOMENUTI RASHODI POSLOVANJA MJESNOG ODBORA
	4.000,00

	Izvor 4.1. PRIHOD OD KOMUNALNE NAKNADE
	16.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	16.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2024.

.


Ad. 2 Stavljanje izvan snage Plana malih komunalnih akcija Mjesnog odbora „Petar Zrinski.“  za 2024
Članovima vijeća je materijal dostavljen uz poziv za sjednicu.
Vijeće bez rasprave,  jednoglasno donosi;
                                                            ZAKLJUČAK

o stavljanju izvan snage Plana malih komunalnih akcija Mjesnog odbora „Petar  Zrinski“ za 2024.


1. Stavlja se izvan snage Plan malih komunalnih akcija Mjesnog odbora „Petar Zrinski“ za 2024., KLASA: 024-08/23-003/2213; URBROJ: 251-13-11-1/006-23-03 od 17. studenog 2023.

2. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost i Vijeću Gradske četvrti Donji grad na daljnje postupanje.

Ad. 3 Plan malih komunalnih akcija Mjesnog odbora „Petar Zrinski“ za 2024
Članovima vijeća je materijal dostavljen uz poziv za sjednicu.
Vijeće bez rasprave jednoglasno donosi;
Plan malih komunalnih akcija
Mjesnog odbora ''Petar Zrinski'' za 2024. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora ''Petar Zrinski'', a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 16.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Donji grad u 2024.
                                                          
                            
Ad. 4 Izvještaj s održanog sastanka s učenicima OŠ „Petar Zrinski“ koji pohađaju održanog koji pohađaju izvannastavnu aktivnost Zajednica aktivnih građana
Predsjednica otvara  raspravu
        Gđa. Živčić je obavijestila članove vijeća o  dogovorenoj suradnji na privremenom ustupanju oglasne ploče Vijeća Mjesnog odbora  “Petar Zrinski” OŠ “Petar Zrinski”, zajedničkom provođenju ankete o percepciji sigurnosti prometnica iz perspektive djece-pješaka te dolasku članova vijeća na akciju ozelenjavanje školskog dvorišta koje će se održati u proljeće.

Ad. 5 Izmjena  Plana komunalnih aktivnosti u 2024. godini
Članovima vijeća je materijal dostavljen prije sjednice.
Vijeće bez rasprave jednoglasno donosi;
Z A K L J U Č A K
                                 o izmjeni Plana komunalnih aktivnosti u 2024. godini

1. Vijeće Mjesnog odbora „Petar Zrinski“ podržalo je prijedlog učenika Osnovne škole “Petar Zrinski” koji pohađaju izvannastavnu aktivnost Zajednica aktivnih građana. 

2. Vijeće Mjesnog odbora „Petar Zrinski“ traži da se u Izmjenu Plan komunalnih aktivnosti Gradske četvrti Donji grad za 2024. godinu uvrsti akcija postavljanje naprava za parkiranje bicikala i romobila ispred glavnog ulaza u OŠ “Petar Zrinski”.

3. Ovaj se zaključak dostavlja Vijeću Gradske četvrti Donji grad.



Ad. 6 Prijedlog građana o reorganizaciji križanja Jagićeva–Adžijina–Jukićeva-Kršnjavog, donošenje zaključka
Članovima vijeća je materijal dostavljen prije sjednice:
Članovi vijeća Mjesnog odbora „Petar Zrinski“ su u raspravi zaključili da nemaju dovoljno znanja o prometnog inžinjerstvu te su se složili da će predsjednica poslati upit Gradskom uredu za obnovu, izgradnju, prostorno uređenje, graditeljstvo i komunalne poslove o prijedlogu građana o reorganizaciji križanja. 

Ad. 7  Pitanja, prijedlozi i obavijesti
Gđa  Živčić je odgovorila na pitanja koje su članovi viieća postavili na 30. sjednici Vijeća Mjesnog odbora “Petar Zrinski”;
 na upit gosp. Turkalja odgovorila je da se  ne vodi odvojena statistika počinjenih prekršaja po gradskim četvrtima te da se na javni natječaj za uklanjanje grafita se nije prijavila niti jedna tvrtka stoga će se natječaj ponoviti.
 Gđa. Živčić je odgovorila na upit gđe. Kobeščak da se još uvijek čeka postavljanje stupića u Krajiškoj ulici. 
Gđa. Živčić je obavijestila gosp. Javorovića da je obavila razgovor s predsjednicom Vijeća Mjesnog odbora “Stjepan Radić” o problematici križanja Bosanska-Ilica-Krajiška te su se složile da će ubuduće dijeliti sve informacije o poduzetim radnjama na navedenom križanju.
Gđa.  Kobeščak je upozorila na neadekvatno orezivanje drveća u Primorskoj ulici te je zamolila da gđa. Živčić kontaktira Zrinjevac kako bi jednolično orezali drveće za vrijeme proljetnog orezivanja. 
Gđa. Kobeščak je zamolila gđu. Živčić da pošalje dopis Gradskom uredu za obrazovanje s upitom o datumu završetka potkrovlja OŠ ”Petar Zrinski” i datumu vraćanja školskog dvorišta u prvobitno stanje od strane izvođača radova na OŠ “Petar Zrinski”. 
Gđa Kobeščak je izrazila nezadovoljstvo postavljanjem podzemnih spremnika za otpad u Krajiškoj ulici pokraj škole te je pitala zašto predsjednica nije kontaktirala sa službenicom Gradskog ureda za obnovu, izgradnju, prostorno uređenje, graditeljstvo kako bi se postavio podzemni spremnik u Kordunskoj ulici.
 Gđa.  Kobeščak je zamolila predsjednicu da ubuduće prosljeđuje sve informacije od nadležnih gradskih ureda vezanih uz rješenja koja se tiče Mjesnog odbora “Petar Zrinski” te da stručna služba Gradskog ureda za mjesnu samoupravu, promet, civilnu zaštitu i sigurnost ubuduće prosljeđuje Zapisnike koordinacije predsjednika mjesnih odbora s predsjednikom Gradske četvrti Donji grad.






Sjednica je završila u  sati 18:00 sati.
Zapisnik sastavila: Ivana Živčić




KLASA: 024-08/23-003/2493
URBROJ: 251-13-11-1/006-23-01

Zagreb, 15. prosinca 2023.


                                                                          PREDSJEDNICA MJESNOG ODBORA
                                                                                            „PETAR ZRINSKI“

[bookmark: _GoBack]                                                                                                   Ivana Živčić, v.r.


Izvješće o glasanju na 31. sjednici VMO “Petar Zrinski”

